Kementerian Pertahanan Malaysia

Kementerian Pertahanan Malaysia (Tulisan Jawi: كمنترين ڤرتاهنن; singkatan: KEMENTAH) atau Malaysia Ministry of Defence (MINDEF) ialah sebuah kementerian yang bertujuan untuk memelihara kedaulatan, kepentingan dan hak strategik Malaysia ke arah mewujudkan keadaan serantau yang aman dan makmur. Kementerian ini terbahagi kepada dua perkhidmatan utama, iaitu Perkhidmatan Awam dan Angkatan Tentera Malaysia.

Kementerian Pertahanan untuk melaksanakan Dasar Pertahanan Negara dan segala pengurusan hal ehwal pertahanan, serta sumber-sumber yang diperuntukkan kepada Angkatan Tentera Malaysia (ATM) untuk mempertahankan negara. 

Kini, kementerian ini dipimpin oleh Menteri Pertahanan, Dato Seri Mohamed Khaled Nordin

Sejarah
Kementerian Pertahanan telah ditubuhkan pada 31 Ogos 1957 dan memulakan operasi rasminya di sebuah bangunan yang terletak di Brockman Road (sekarang Jalan Dato' Onn) , Kuala Lumpur. Bangunan ini turut menempatkan pejabat Menteri Pertahanan yang pertama iaitu Allahyarham Tun Haji Abdul Razak bin Datuk Hussien yang berkhidmat dari 31 Ogos 1957 hingga 22 September 1970.

Bangunan Kementerian Pertahanan yang pertama telah dibina oleh Kerajaan Persekutuan dengan kos bernilai RM122,000.00 dan telah dirasmikan oleh Tun Haji Abdul Razak bin Datuk Hussein pada 18 Mac 1960. Bangunan yang dibina di Jalan Padang Tembak ini juga menempatkan pejabat Panglima-panglima dan Pegawai Tinggi Angkatan Tentera Malaysia dari ketiga-tiga perkhidmatan.

Bagi menampung keperluan yang semakin bertambah dengan peningkatan jumlah anggota Angkatan Tentera Malaysia ke arah menguasai tanggungjawab menjaga keselamatan dan kedaulatan negara, sebuah kompleks yang mengandungi enam blok bangunan empat tingkat kemudian dibina berhadapan dengan Pejabat Bahagian Perkhidmatan Anggota. Kompleks tersebut yang berharga RM2 juta telah dirasmikan oleh Perdana Menteri, Tunku Abdul Rahman pada 6 April 1967.

Selepas pengunduran tentera British , Kerajaan Malaysia mengambil langkah drastik untuk meningkatkan tahap keselamatan negara dari sebarang ancaman. Tugas ini dipertanggungjawabkan kepada Kementerian Pertahanan selain mempertingkatkan kecekapan dalam pengurusan keperluan angkatan tentera dari masa ke semasa.

Bagi menampung kesemua agensi di bawah satu bumbung, kerajaan telah membuat keputusan membina satu bangunan baru untuk Kementerian Pertahanan. Sebagai simboliknya, batu asas bangunan tersebut telah diletakkan oleh Timbalan Menteri Pertahanan, Dato' Abang Abu Bakar bin Datu Bandar Abang Haji Mustapha pada 10 Mac 1982. Bangunan baru yang terletak di Jalan Padang Tembak, Kuala Lumpur ini telah dibina dengan nilai RM144 juta dan telah disiapkan pada pertengahan tahun 1985.

Bangunan setinggi 20 tingkat ini dikenali sebagai "WISMA PERTAHANAN" yang turut menyediakan ruang-ruang pejabat dan bilik-bilik mesyuarat. Kawasan sekeliling "WISMA PERTAHANAN" yang dikenali sebagai Kompleks Wisma Pertahanan turut menyediakan beberapa kemudahan seperti bangunan tempat letak kereta bertingkat, auditorium, surau, Medan Pertahanan (Padang Kawad), balai pengawal, menara, bilik komputer, 'helipad', kafetaria dan lain-lain.

Organisasi
 Angkatan Tentera Malaysia (ATM)
 Tentera Darat Malaysia (TDM)
 Tentera Laut DiRaja Malaysia (TLDM)
 Tentera Udara DiRaja Malaysia (TUDM)
 Markas Angkatan Bersama 
 Pertubuhan Perisikan Pertahanan Malaysia (PPPM)
 Jabatan Latihan Khidmat Negara (JLKN)
 Jabatan Hal Ehwal Veteran (JHEV)
 Jabatan Ketua Hakim Peguam
 Pejabat Kementerian Pertahanan Sabah
 Pejabat Kementerian Pertahanan Sarawak
 Institut Pertahanan dan Keselamatan Malaysia (MiDAS) 
 Institut Penyelidikan Sains dan Teknologi Pertahanan (STRIDE)
 Penguasa Katalog Angkatan Tentera Malaysia
 Depot Simpanan Pertahanan

Menteri Pertahanan
 No. Menteri Parti ParlimenMula MenyandangTamat Menyandang Timb MenteriParti Parlimen  Mula Menyandang  Tamat MenyandangTun Haji Abdul Razak Datuk HussienPerikatan-UMNOPekan31 Ogos 195722 September 1970Tan Sri Dato' Seri Haji Hamzah Dato' Abu SamahPerikatan-UMNORaub13 Ogos 197314 September 1974Tun Datu Haji Mustapha Datu HarunUSNOMarudu15 September 19741974Tun Haji Abdul Razak Datuk HussienBN-UMNOPekan19741976Tun Hussein OnnBN-UMNOSri Gading19761978Tun Pehin Sri Haji Abdul Taib MahmudPBBSamarahan19781979Tun Hussein OnnBN-UMNOSri Gading197916 Julai 1981Tun Dr Mahathir MohamadBN-UMNOKubang Pasu17 Julai 19811986Tun Abdullah Ahmad Badawi (BN-UMNO)BN-UMNOKepala Batas198628 April 1987      Dato' Sri Mohd Najib Tun Abdul RazakBN-UMNOPekan27 Oktober 19901995Tan Sri Dr. Syed Hamid bin Tan Sri Syed Jaafar AlbarBN-UMNOKota Tinggi199514 Disember 1999Dato' Sri Mohd Najib Tun Abdul RazakBN-UMNOPekan15 Disember 199918 Mac 2008Tun Abdullah Ahmad BadawiBN-UMNOKepala Batas19 Mac 20089 April 2009Dato' Seri Dr Ahmad Zahid HamidiBN-UMNOBagan Datuk10 April 200915 Mei 2013      Dato' Seri Hishamuddin Tun HusseinBN-UMNOSembrong16 Mei 20139 Mei 2018Dato' Sri Mohd Johari BaharumBN - UMNO Kubang Pasu  16 Mei 20139 Mei 2018Mohamad SabuPH-AmanahKota Raja10 Mei 201824 Februari 2020Liew Chin TongPH - DAPSenator10 Mei 201824 Februari 2020Dato' Sri Ismail Sabri bin YaakobBN-UMNOBera10 Mac 202016 Ogos 2021Dato' Sri Ikmal Hisham Abdul AzizPN - BERSATUTanah Merah10 Mac 202016 Ogos 2021Dato' Seri Hishamuddin bin Tun HusseinBN-UMNOSembrong30 Ogos 202110 Oktober 2022Dato' Sri Ikmal Hisham Abdul AzizPN - BERSATUTanah Merah30 Ogos 202110 Oktober 2022  Dato Seri Mohamad HassanBN - UMNORembau3 Disember 202212 Disember 2023Tuan Haji Adly ZahariPH -AMANAHAlor Gajah 3 Disember 202212 Disember 2023 Dato Seri Mohamed Khaled Nordin BN - UMNO Kota Tinggi  12 Disember 2023 kiniTuan Haji Adly ZahariPH -AMANAH Alor Gajah 12 Disember 2023kini

 Lihat juga 
 Menteri Pertahanan Malaysia
 Program Latihan Khidmat Negara
 Jabatan Latihan Khidmat Negara Malaysia

Pautan luar
 Laman web rasmi Kementerian Pertahanan Malaysia

P
Kategori:Penubuhan 1957 di Persekutuan Tanah Melayu